מרכזית המפרץ

**מרכזית המפרץ** היא המרכז התחבורתי הגדול ביותר בישראל, אשר משרת את תושבי מטרופולין חיפה והיישובים בסביבתה. היא ממוקמת באזור מסחר ליד כביש 75 וצומת קישון שבצ'ק פוסט במזרחה של העיר חיפה. המרכזית משלבת מגוון רחב של כלי תחבורה: אוטובוסים עירוניים, אוטובוסים בין עירוניים, מטרונית, רכבת ישראל (בתחנת הרכבת מרכזית המפרץ) ורכבלית לכיוון הטכניון ואוניברסיטת חיפה. בעתיד תשרת גם רכבת קלה לנצרת.

מתחם מרכזית המפרץ החדשה נפתח ב-1 ביולי 2018 אך בוצעו במתחם עבודות נוספות גם בשנת 2019.

## מבנה
במתחם מספר אזורים:

#קניון לב המפרץ
# רציפי קו החוף של תחנת הרכבת מרכזית המפרץ.
# מתחם המרכזית החדש המשרת אוטובוסים בין עירוניים בקומה 1
# רציף הרכבת של קו העמק הנמצא בקומה 2 של המתחם.
# רציפים המשרתים אוטובוסים עירוניים מחוץ למבנה הסגור.
# רציף המטרונית.
# תחנת הרכבלית

קניון לב המפרץ נמצא בצפון המתחם, צמודים אליו רציפי הרכבת של קו החוף (בין תחנות חיפה מרכז – השמונה וחוצות המפרץ).

דרומית לקניון לב המפרץ נמצא המתחם המרכזי כאשר בקומה השנייה שלו נמצא רציף מסילת העמק (בין תחנת הרכבת יקנעם – כפר יהושע לתחנת חיפה מרכז – השמונה), בקומה הראשונה נמצאים רציפי האוטובוסים הבין עירוניים. מחוץ למבנה ומזרחית לו נמצאים רציפי המטרונית ורציפי האוטובוסים העירוניים המשרתים את תושבי חיפה, נשר והקריות ותחנת הרכבלית. יש חיבור בין הקומה השנייה של המרכזית לבין הקניון באמצעות גשר להולכי רגל.

בדצמבר 2019 נפתח גשר הולכי רגל נוסף המחבר בין רציפי תחנת הרכבת "קו החוף" לרציף "קו העמק", כך שניתן לעבור ישירות מאזור האוטובוסים לתחנת הרכבת ללא מעבר דרך הקניון.

זוהי תחנת הרכבת הראשונה בישראל המשרתת שתי מסילות נפרדות (קו החוף וקו העמק).
מרכז|450px|תרשים התחנה

### שטחי מסחר בתחנה
עם פתיחתה של התחנה החדשה, נמתחה ביקורת ציבורית, כנגד החלטת מינהל הדיור הציבורי במשרד האוצר שלא לאפשר הפעלת שטחי מסחר במרכזית המפרץ החדשה. הסיבה לכך היא לחצים שהופעלו על ידי הנהלת קניון לב המפרץ, אשר ביקשה להימנע מיצירת תחרות מסחרית, באמצעות הטלת ווטו אפילו על האפשרות של פתיחת בית קפה, או הצבת מכונות שתייה אוטומטיות.

### חניה
לתחנת הרכבת אין מגרש חניה בחינם. בקיץ 2023 הפכה עיריית חיפה את החניון על דרך יגאל ידין ממערב לתחנה לחניון בתשלום.

ממוזער|חניון מרכזית המפרץ ממערב לתחנת הרכבת, חניון בתשלום

## היסטוריה
### תחנת האוטובוסים
שמאל|ממוזער|250px|מרכזית המפרץ טרם השיפוץ
250px|שמאל|ממוזער|הרציפים לקווים הבינעירוניים בתחנה המרכזית טרם השיפוץ
התחנה נפתחה ב-1 בינואר 2002 כחלק משינוי מערך האוטובוסים בחיפה, במבנה פתוח שבו כ-20 רציפים.

התחנה הוקמה כחלק מהשינוי במערך האוטובוסים בחיפה אשר כלל גם את הקמת מרכזית חוף הכרמל כשנה וחצי מאוחר יותר. השינוי נועד לחסוך בזמני הנסיעה תוך צמצום כמות האוטובוסים הנכנסים אל העיר. לפני פתיחת מרכזית המפרץ, התחנה המרכזית הוותיקה של חיפה בבת גלים שימשה כתחנה סופית לכל הקווים המחברים את העיר עם יישובי צפון ישראל, פרט לנסיעות מסוימות בשעות השיא ובשבתות שהתחילו והסתיימו בהדר הכרמל.

במסגרת השינוי בוטלה הכניסה של כל הקווים האלה לחיפה, והם קוצרו עד מרכזית המפרץ. במקומם הופעלו קווים עירוניים חדשים, שעימם יכולים הנוסעים להמשיך לשכונות השונות של חיפה. כמו כן הופעלה לראשונה בחיפה שיטת **כרטיסי המעבר**, שאיפשרה נסיעה בכמה קווים עירוניים בתוך חיפה בעלות של נסיעה אחת, והביאה לכאורה להוזלת עלויות הנסיעה. כך, למשל, מחיר הנסיעה מנשר להדר ולעיר התחתית ירד. עבור הנוסעים מצפון להדר והעירה הדבר הוסיף צורך בהחלפת אוטובוס נוספת, אך עבור הנוסעים לנווה שאנן ולכרמל השינוי שיפר את מסלול הנסיעה, שכן במקום החלפת אוטובוס בהדר או במרכזית בת גלים, כעת ההחלפה מתבצעת כבר בכניסה לחיפה.

בסוף שנת 2012 החלה חברת יפה נוף בהקמת טרמינל חדש שבנייתו הסתיימה ביולי 2018. טרמינל זה משתרע על פני שטח של 12,000 מ"ר, ועלות הקמתו הייתה כ-300 מיליון ש"ח. התחנה מחולקת לשני אגפים: באגף הצפוני בן שתי הקומות שוכנים רציפי האוטובוסים הבין-עירוניים ורציפי המטרונית בקומה הראשונה, ובקומה השנייה פועלת שלוחה של תחנת הרכבת עבור רכבות מסילת העמק. האגף הדרומי משרת את קווי האוטובוס העירוניים ומעוצב כטרמינל פתוח.

### תחנת הרכבת

ממוזער|שמאל|מרכזית המפרץ מכיוון תחנת הרכבת, דצמבר 2020
התחנה הוקמה בשנת 2001 בשיתוף רכבת ישראל ובמימון מלא של יזמים פרטיים, ונקראה "תחנת הרכבת לב המפרץ" על שם קניון לב המפרץ (כיום "סינמול") הסמוך לה, בעלי השליטה ומתכנניה התבקשו לעצב את מעבר הנוסעים כך שיעבור בתוך הקניון. זוהי התחנה הראשונה שהוקמה בשיטה זו (בעקבותיה הוקמה התחנה הסמוכה – תחנת הרכבת חוצות המפרץ – גם היא בשיטה דומה). התחנה החלה בפעילותה ב-8 בספטמבר 2001.

בתחנה שני רציפי צד המחוברים ביניהם במעבר עילי. ניתן להיכנס ולצאת מן התחנה דרך המעבר העילי, המחובר לאולם נוסעים קטן שנמצא בתוך מרכז הקניות. במעבר זה על הולכי רגל לעבור דרך הקניון. בסוף שנת 2016 נפתחה יציאה נוספת מן התחנה בקצה הדרומי של רציף 1 המגיעה ישירות למסוף האוטובוסים מרכזית המפרץ.

בשנת 2002 נפתח בסמוך מסוף האוטובוסים שממנו יוצאים קווי האוטובוס לצפון ותנועת הנוסעים בתחנת הרכבת גדלה.

ב-16 ביולי 2006, בעיצומה של מלחמת לבנון השנייה, שותקה תנועת הרכבות לתחנה לאחר שטיל קטיושה פגע במוסכי הרכבת במרכז חיפה והרג שמונה מעובדי רכבת ישראל, רק ב-14 באוגוסט, יומיים לאחר תום המלחמה, חודשה תנועת הרכבות לתחנה וממנה.

ב-3 ביולי 2018, בעקבות שדרוגו של מרכז התחבורה שונה השילוט בתחנה המקורית ל"מרכזית המפרץ – קו החוף" ונפתח רציף החדש המשרת את מסילת העמק הנקרא "מרכזית המפרץ – קו העמק".

### בניית מרכזית המפרץ החדשה
ממוזער|250x250px|מרכז התחבורה מרכזית המפרץ בבנייה, אפריל 2017
ממוזער|מרכזית המפרץ בבנייה, אפריל 2017|250x250 פיקסלים
ממוזער|תחנת הרכבלית בקצה מרכזית המפרץ ורציפי הרכבת של קו העמק, דצמבר 2020|250x250 פיקסלים
פרויקט מרכזית המפרץ החדשה יצא לדרך ביולי 2015 והתחנה החדשה נחנכה ביוני 2018 ונפתחה לציבור ב-1 ביולי 2018.

במהלך בניית המרכזית החדשה, בשלב הראשון הוסטה התחנה הקיימת כ-300 מטרים לכיון מזרח אל עבר כביש 4 והתרחקה ממסילת הרכבת.
בשלב השני הוקם בניין בעל שתי קומות ושני גשרים אשר ממוקם מתחת לכביש 75 מערב, כאשר הגשר הראשון לכיון מערב מחובר לחניון כלי רכב עתידי והגשר השני לכיוון דרום מתחבר לתחנת הרכבת מרכזית המפרץ הממוקמת בכיוון דרום-מזרח מן התחנה המרכזית.

מספר חודשים לאחר פתיחת המרכזית נחנך גשר הולכי הרגל אשר מחבר את הקומה השנייה של המרכזית עם קניון לב המפרץ.

בדצמבר 2019 נחנך גשר המחבר את רציפי תחנת הרכבת, אשר מאפשר מעבר לרציפי "קו החוף" ו"קו העמק" ישירות מתוך המרכזית ללא מעבר דרך הקניון. הגשר נחנך ב-19 בדצמבר 2019.

באפריל 2022 נפתחה בחלק הצפון מזרחי של מרכזית המפרץ תחנה A של הרכבלית.

ב-3 במרץ 2025, בזמן מלחמת חרבות ברזל, נרצח גבר וארבעה נפצעו בפיגוע דקירה בשטח התחנה.

## תוכניות פיתוח עתידיות

### בתחנת הרכבת
החל משנת 2018 מבצעת רכבת ישראל עבודות להארכת רציפים 1 ו-2 במסילת החוף.
בעתיד מתוכנן לקום רציף נוסף לקו החוף ובעתיד הרחוק תת"ל 65 יתווספו שתי מסילות מהירות לקו החוף.

### הרכבת הקלה לנצרת

הפרויקט הוא מסילת רכבת קלה שתחבר בין חיפה לנצרת ונוף הגליל ותשפר את הנגישות של "גוש נצרת" למפרץ חיפה בתחבורה מסילתית, ומשם, בשילוב יתר אמצעי התחבורה הקיימים, ליתר חלקי מדינת ישראל.

## שירות בתחנה
ממוזער|250px|רציפי האוטובוסים הבין-עירוניים בתחנה החדשה
ממוזער|250px|מרכזית המפרץ החדשה מבט אל פנים התחנה

### מטרונית
המטרונית מופעלת על ידי חברת סופרבוס. בתחנה עוברים 4 מתוך 5 קווי המטרונית.

### קווי אוטובוס עירוניים ובין-עירוניים

**מקרא סימנים:**
* ♿ - אוטובוס עירוני נגיש
* 🔄 - קו אוטובוס סיבובי
* ⬅️ - קו אוטובוס ישיר

#### קווים עירוניים

#### קווים בין-עירוניים

### רכבלית
הרכבלית מופעלת על ידי חברת כבל אקספרס מקבוצת עפיפי אשר משותפת ל"נתיב אקספרס" וחברת  הטורקית.

[שמאל|ממוזער|250px|ה[רכבלית בחיפה]]

### שירות רכבות בתחנת מרכזית המפרץ

## ראו גם

* מרכזית חוף הכרמל
* מרכזית בת גלים
* הרכבת הקלה חיפה–נצרת
* רכבלית
* צומת קישון
*תחנת הרכבת מרכזית המפרץ
* תחנת הרכבת חוצות המפרץ

## קישורים חיצוניים

*תחנת הרכבת מרכזית המפרץ באתר רכבת ישראל
* מידע על התחנה באתר אגד
* 

## הערות שוליים

חיפה מרכזית המפרץ
קטגוריה:רובע המפרץ
קטגוריה:כביש 4